CELEX: 62019CN0707
Language: fi
Date: 2019-09-23 00:00:00
Title: asia C-707/19: Ennakkoratkaisupyyntö, jonka Sąd Rejonowy dla Łodzi-Śródmieścia (Puola) on esittänyt 23.9.2019 – K.S. v. A.B.

27.1.2020   
            
            
               FI
            
            
               Euroopan unionin virallinen lehti
            
            
               C 27/15
            
         
      Ennakkoratkaisupyyntö, jonka Sąd Rejonowy dla Łodzi-Śródmieścia (Puola) on esittänyt 23.9.2019 – K.S. v. A.B.
      (asia C-707/19)
      (2020/C 27/19)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Sąd Rejonowy dla Łodzi-Śródmieścia
      
         Pääasian asianosaiset
      
      
         Kantaja: K.S.
      
         Vastaaja: A.B.
      
         Ennakkoratkaisukysymys
      
      Onko moottoriajoneuvojen käyttöön liittyvän vastuun varalta otettavasta vakuutuksesta ja vakuuttamisvelvollisuuden voimaansaattamisesta 16.9.2009 annetun Euroopan parlamentin ja neuvoston direktiivin 2009/103/EY (1) 3 artiklaa tulkittava siten, että ”kaikkien tarvittavien toimenpiteiden” perusteella jäsenvaltioiden on ulotettava vakuutusyrityksen liikennevakuutuksen mukainen vastuu koskemaan vahinkoja täydessä laajuudessa mukaan lukien myös vahinkotapahtuman seuraukset, joita ovat tarve hinata vahingon kärsinyt ajoneuvo kotimaahan ja ajoneuvojen välttämättömästä pysäköinnistä aiheutuvat kulut?
      Jos edellä esitettyyn kysymykseen vastataan myöntävästi, voidaanko tätä vastuuta rajoittaa jollakin tavoin jäsenvaltioiden lainsäädännöllä?
      
         (1)  EUVL 2009, L 263, s. 11.